**Η «Πίτα του Ηπειρώτη 2018»**

Η Πανηπειρωτική Συνομοσπονδία Ελλάδας, ο κορυφαίος φορέας της Ηπειρώτικης Αποδημίας στον κόσμο, διοργάνωσε την μεγαλύτερη ετήσια εκδήλωσή της, την **«Πίτα του Ηπειρώτη 2018»** την Κυριακή 25 Φεβρουαρίου 2018,  στο Στάδιο Ειρήνης και Φιλίας στο Φάληρο. Η «Πίτα του Ηπειρώτη», είναι το μεγαλύτερο Ηπειρώτικο αντάμωμα στην Ελλάδα, η κορυφαία συνάντηση Αποδήμων κάθε χρόνο στην Αθήνα.

Με τη συμμετοχή για φέτος, **εκατόν δέκα (110) και πλέον χορευτικών ομίλων,** που είναι και ο μεγαλύτερος αριθμός, **στην 30χρονη παρουσία της εκδήλωσης στο ΣΕΦ**, με πάνω από 3.000 χορευτές, πλήθους Ηπειρωτών μουσικών και κομπανιών,  της Χορωδίας της Παραδοσιακής Μουσικής της ΠΣΕ και του Πολυφωνικού Εργαστηρίου της, η εκδήλωση αποτέλεσε ένα πλουσιότατο γιορταστικό πολυθέαμα, μοναδικό στην εποχή μας.

Για δεύτερη συνεχόμενη χρονιά ο μορφωτικός-εκπολιτιστικός σύλλογος «**ΜΕΛΙΝΟΗ**» του Δήμου Πάργας συμμετείχε στην κορυφαία αυτή εκδήλωση, με τους έμπειρους χορευτές του τμήματος παραδοσιακών χορών, με χοροδιδάσκαλο την **κ. Κατερίνα Ιωάννου.**



